Festival de Cinema Ciutadà Compromés – Cartelera Turia\nPor Redacción 25/11/2015 185 views\nEl Festival de Cinema Ciutadà Compromés, impulsat per Acicom, arriba a la cinquena edició amb una inauguració formal aquest dimarts 29 d’octubre amb un acte a la Filmoteca de València i la projecció de «Inocente», una pel•lícula de Pau Martínez que relata la història d’un ciutadà valencià acusat falsament de terrorista gihadista.\nEnguany el Festival compta amb més de 40 films a la secció oficial, a més de nombrosos passis i activitats complementàries, com passejades culturals, sopars i conferències. També d’altres més propers a les noves formes de comunicació audiovisual, com un congrés de memètica (dissenyadors dels populars memes d’internet) i una trobada de youtubers en valencià.\nLa memòria històrica centra bona part dels esforços del Festival, amb una desena de films que aposten per recuperar la història oblidada dels vençuts. Entre aquests destaca l’estrena de «La defensa, por la libertad», el documental de Pilar Pérez Solano que reconstrueix l’experiència dels del despatx d’advocats laboralistes\ndel carrer Atocha de Madrid, que el gener del 1977 va patir un dels pitjors atemptats de la convulsa transició.\nTambé és important l’esforç per difondre la producció fílmica valenciana, amb peces com «Cant al ras» de Josep Pitarch, «Viatge a l’extrema dreta», d’Alexis Lara, o «Helia memoria del Stanbrook », de Sergi Pitarch. Finalment cal destacar la participació de Cultures of resistance, una xarxa internacional d’activistes, organitzacions i artistes que empren l’audiovisual com a ferramenta per oposar-se a la guera i promoure la pau, la justícia i la sostenibilitat.\nMás en... Noticias de cine\nVer todo Noticias de cine


tertúlia | Aracne fila i fila\nTag Archives: tertúlia\nL’actualitat dels clàssics\nSovint, quan hom llegeix un clàssic llatí o —encara més— un de grec, els que l’envolten l’esguarden amb suspicàcia. Per més que no acostumin a dir res, en la sorneguera expressió del seu rostre s’hi pot deduir la idea que els passa pel cap: «A qui se li acudeix llegir llibres tan antics, tan allunyats del que sentim i vivim en els nostres dies!».\nPrecisament aquest raonament —o, més aviat, prejudici— tan primari com fal·laç és el que procurem rebatre aquells que estimem els clàssics i que volem compartir la nostra tan plaent estimació amb el major nombre de gent possible.\nQuan et dediques a llegir-los, ja sigui en una versió completa o adaptada, el primer que aprens és que la raó principal per la qual els grans clàssics —tant els més antics com els més recents— han arribat a nosaltres és per la seva imperible actualitat. Una obra clàssica, en qualsevol disciplina artística és, precisament, aquella que mai no passa de moda.\nLlegint la gran literatura clàssica, o assistint a una representació teatral dels genials dramaturgs antics, t’adones que, malgrat els milers d’anys que han passat, i malgrat que s’hagin produït tantes i tantes transformacions des de llavors, sobretot en els àmbits científics i tècnics, els homes i dones seguim essent gairebé iguals. Si més no, és molt més el que compartim que no pas allò en què divergim.\nLes forces cabdals que determinen les nostres vides —l’amor, el desamor, la gelosia, l’enveja, l’odi, l’afany de poder, el temor davant el desconegut, el desig de saber…— són si fa no fa les mateixes. Potser ha canviat la substància, allò que ens configura exteriorment, però l’essència, allò que ens fa ésser el que som, interiorment o espiritual, s’ha mantingut pràcticament igual.\nCom no ens ha d’apassionar l’Odissea, si estimem algú amb tot el cor i, com Odisseu, som capaços d’enfrontar-nos a tot i a tothom, acarant els més terribles i esgarrifosos dels perills a fi de poder tornar al costat de la seva estimada Penèlope?\nD’aquesta idea de la permanent actualitat o vigència dels clàssics —que justifica a bastament dur a terme algunes adaptacions literàries— procurem parlar-ne el proper 16 d’abril, en una tertúlia o taula rodona en el tan agradable i acollidor Institut Premià de Mar.\nMentre, per anar escalfant motors, que us semblaria que anéssiu comentant les aventures clàssiques amb les que us heu sentit més identificats? Amb el coratge d’Hèracles? Amb la defensa de la justícia d’Antígona? Amb la intel·ligència i l’enginy dels criats que protagonitzen les històries de L’ase d’or?\nXavier Serrahima 2o13\nThis entry was posted in General, Grec 1r, Llatí 1r and tagged actualitat dels clàssics, adaptacions clàssiques, Antígona, clàssics grecs i llatins, Heracles, L'Ase d'or, llegir clàssics, Odisseu, Penèlope, tertúlia, Xavier Serrahima, xerrada on 5 abril 2013 by xavierserrahima.


ESCOLA LACUSTÀRIA: QUI SOM?\nSom un equip de professionals motivat i format que vetlla pel desenvolupament de les capacitats dels nens i nenes per tal que siguin competents en el món plural del seu present i del seu futur.\nEl Projecte Educatiu del Centre ens defineix com escola catalana, aconfessional, oberta al seu entorn, respectuosa amb totes les creences i ideologies que permeten una educació oberta i solidària.\nL'escola fonamenta la seva tasca en l'atenció a la diversitat que presenten els alumnes, respectant els diferents ritmes, capacitats i particularitats de cadascú. Ens proposem la formació global i la valoració positiva de la persona.\nL'escola compta amb servei de Menjador, gestionat per l'AMPA, amb cuina al propi centre.\nL'Associació de Mares i Pares (AMPA) de l'escola ofereix diferents activitats als seus socis, a més de facilitar la venda de material escolar i xandalls. Col·labora en l'adquisició de material i equipament pedagògic per al centre.\nDisposem de mestres especialistes en Educació Especial, Audició i Llenguatge, Anglès, Música i Educació Física, psicòloga de l'EAP, a més de psicopedagoga concertada. També comptem amb els serveis d'una auxiliar Tècnica d' Educació Especial i una Tècnica d'Educació Infantil a P-3. Tenim una Aula d'Acollida per a l'alumnat nouvingut.\nComptem amb el distintiu d'Escola Verda pel compromís de sostenibilitat mediambiental.\nEns coordinem amb Serveis Socials, Centre d'Atenció Primària (pediatria i odontologia), Ajuntament, Equip d'Assessorament Psicopedagògic del Gironès (EAP), EAIA, Institut de Llagostera, Escola Puig de les Cadiretes i Escoles Bressol municipals.\nMestres, famílies, personal no docent i representant municipal, intervenen directament en el màxim òrgan de decisió, el Consell Escolar, que alhora forma part del Consell Escolar Municipal. Això garanteix una escola oberta i participativa.


L'esquerra independentista denuncia suplantació d'identitats des d'ordinadors dels Mossos\nEls afectats anuncien que han interposat una demanda i exigeixen depuració de responsabilitats a la Generalitat\nRedacció 28/10/2020 - 13.59 Actualitzat 29/10/2020 - 02.27\nSala de comandament dels Mossos d'Esquadra\nEl col·lectiu Alerta Solidària ha denunciat un suposat cas de suplantació d'identitat digital que hauria afectat la CUP i el seu entorn, però també altres entitats, com el Sindicat de Llogateres. Acusen els Mossos d'Esquadra i el Centre de Telecomunicacions de la Generalitat (CTTI) d'haver falsejat els seus correus electrònics. Els denunciats ho neguen.\nAixí ho hauria constatat una investigació de La Directa que recull tot un reguitzell de suplantacions d'identitat dutes a terme o bé a través d'accessos no autoritzats a correus electrònics o mitjançant una aplicació que permet falsejar l'adreça del remitent d'un e-mail.\nQui sigui que estigués al darrere d'aquesta maniobra es feia passar per militant de l'organització suplantada o per una persona externa interessada a militar-hi. Els periodistes Gemma Garcia i Jesús Rodríguez han comptabilitzat una seixantena de correus des dels quals es demanaven documents interns, informació sobre organigrames de col·lectius, campanyes o membres en particular, i es feien preguntes sobre el funcionament intern de les organitzacions contactades.\nSegons La Directa, la maquinària de suplantació hauria accedit de manera irregular a correus en desús de la CUP, adreces electròniques de campanyes sectorials del col·lectiu juvenil Arran o del barceloní Ateneu La Base, amb els quals s'hauria escrit a altres grups.\nTambé s'hauria utilitzat l'eina Emkei.cz, que permet falsejar l'adreça del remitent. Entre les suplantacions amb aquesta aplicació hi hauria el digital Vilaweb. La portaveu de l'organització juvenil La Forja, Lluna Berlanga, hauria rebut un email de l'adreça redaccio@vilaweb.cat amb preguntes sobre el seu col·lectiu.\nEn tots els casos, per evitar deixar al descobert la suplantació, els individus que controlaven els comptes adreçaven els receptors a una altra adreça i esborraven els enviaments de la safata de sortida quan havien accedit il·legalment a un correu electrònic.\nUn error oportú i una trampa\nPer evitar que es descobrissin les adreces IP, el número amb el qual es pot identificar un dispositiu amb connexió a internet, la persona o persones que haurien dissenyat aquest sistema utilitzaven un servei VPN, un instrument amb què es pot amagar el número identificatiu i la localització de l'aparell.\nPerò una possible errada hauria permès a La Directa confirmar que els dies 16 i 17 de juliol del 2020 es van fer dues connexions des d'una IP estàtica gestionada pel CTTI. Concretament, una adreça que estaria localitzada al Complex Egara, seu de la Comissaria Central dels Mossos.\nEl CTTI ha explicat des del seu compte de Twitter que qualsevol ordinador que formi part del sistema informàtic de la Generalitat navega amb adreces IP adscrites al mateix centre. Reconeixen, així, que aquesta operació es podria haver dut a terme mitjançant infraesctructura informàtica pública.\n1. La connectivitat corporativa de la Generalitat està centralitzada i gestionada pel CTTI.\n2. La Generalitat navega principalment amb IPs adscrites al CTTI.\n3. Les connexions de qualsevol ordinador, com una escola, delegació o dependència, apareixen amb nom CTTI.\n— Tic Catalunya (@tic) October 28, 2020\nA banda, quan algunes de les parts implicades van començar a sospitar dels correus que rebien, els van parar una trampa obrint un núvol fictici amb la documentació que el suplantador els hauria demanat. Així van poder constatar que algunes de les adreces IP des de les quals s'escrivia estaven localitzades a Vic i a Madrid.\nI qui sigui que fos que es va connectar des de la capital espanyola, ho va fer des d'un ordinador amb el nom d'usuari "Jordi".\nDenúncies i crides a aclarir responsabilitats\nEn una compareixença de premsa duta a terme aquest dimecres al migdia davant de la conselleria d'Interior, Xavier Pellicer, portaveu d'Alerta Solidària, ha emplaçat el govern de Catalunya a donar una resposta "clara i urgent" i a determinar responsabilitats per aquests fets. Segons Pellicer, les dades recollides permeten apuntar a la implicació de "càrrecs intermedis" d'Interior.\nEl portaveu del grup antirepressiu també ha assegurat que altres organitzacions els estan contactant per explicar-los que haurien rebut correus semblants.\nAmb Pellicer han comparegut Lluna Berlanga, en qualitat d'afectada i de portaveu de La Forja; Adriana Roca, d'Arran, i la diputada de la CUP Maria Sirvent. Alerta Solidària ha interposat una querella en nom de Berlanga i de diverses organitzacions per provar d'aclarir els fets.\nXavier Pellicer considera que s'haurien pogut cometre delictes de suplantació d'identitat i revelació de secrets amb l'agreujant d'haver estat comesos, suposadament, per funcionaris i implicar persecució de dades de tipus ideològic.\nEls Mossos, per la seva banda, han negat les acusacions de suplantació d'identitat digital i han assegurat que sempre que duen a terme diligències d'investigació en qualitat de policia judicial ho fan sota el control de la judicatura.\nEspionatge Mossos d'Esquadra\nHong Kong incentiva la població a fer-se PCR donant 550 euros als que surtin positius\nLa CUP denuncia que han suplantat els seus correus electrònics per espiar-los


Carles Santos, etern - El Temps\nCarles Santos, etern\nValència homenatja el genial músic vinarossenc amb un espectacle multidisciplinar al Teatre Principal que conclou, una hora i mitja més tard, amb la crema d’un piano al bell mig de la plaça de l’Ajuntament.\nUn piano en flames, el colofó faller de l'homenatge que València ha brindat al polifacètic artista Carles Santos.\nNo hi haurà un altre Carles Santos. Tan genial, tan irreverent, tan polièdric. Alhora, però, Carles Santos és etern. Els seus espectacles transgressors, barreja de diferents corrents artístics, van captivar el públic d'ací i d'allà. De continents i costums diversos. Més enllà dels nombrosos premis i distincions que va rebre, queda el record d’un músic i compositor extraordinari. Un poeta, també. I, sobretot, un avantguardista. Perquè el llegat de Santos és tan ric i tan innovador que, malgrat el pas dels anys, no perdrà la seua vigència. Pels segles dels segles, Carles Santos sempre formarà part de la postmodernitat.\nLa seua mort, el 4 de desembre de l'any passat, va trasbalsar el món de la cultura, que encara lamenta la seua absència. Tanmateix, calia homenatjar-lo com mereixia, cosa que va fer el Teatre Lliure de Barcelona el gener passat. El setembre va rebre el reconeixement del seu Vinaròs natal i aquest dimecres, 10 d’octubre, ha estat el torn de València. Amb un espectacle tan heterodox com ell, titulat Carles Santos, i ara què?, l’esperit de l’artista envoltava cada racó del Teatre Principal. La ballarina alcoiana Sol Picó, el grup teatral Scura Plats, les colles de dolçainers La Brama, El Cudol i El Califat i la Colla de Dolçainers i Tabaleters de Massamagrell, el percussionista Jesús Salvador, Chapi, el pianista Óscar Campos i l’actor Pep Cortés, el primer que va treballar amb ell, van fer la seua aparició a l’espectacle. El cor inèdit Tramuntana Tremens, integrat per 18 cantants que van participar en alguna de les nombroses gires que Santos va fer per l’estranger, també va prendre part d'un espectacle dirigit per Ximo Solano en què la figura de l’artista vinarossenc planava per la sala: les seues imatges amb els seus posats i vestits inversemblants, la seua veu pronunciant frases plenes d’enginy... Tot plegat feia sentir-lo molt present.\nEl percussionista Jesús Salvador, 'Chapi', durant la seua intervenció a l'homenatge a Carles Santos, amb unes imatges de l'artista vinarossenc a la pantalla.\nEl nom de l’espectacle remet a la pregunta que un altre il·lustre, Joan Brossa, va formular-li al propi Santos després d’haver-lo escoltat per primera vegada: “Xiquet, toques molt bé el piano, i ara què?”. Doncs ara, amb la suficient perspectiva, observem una obra fecunda, transversal, que abasta estils diversos i que té un denominador comú: l’agosarament i la capacitat de sorprendre qualsevol espectador, que ha de reflexionar a cada moment.\nEl so del piano amb les notes creades per Santos i l’art desplegat per Sol Picó al damunt d’ell van ser un dels moments àlgids de la nit. Un diàleg surrealista sobre el significat del mot “avantguarda” va provocar bastants riures entre el públic i un vídeo elaborat dos dies abans al centre de València va transmetre les sensacions que desperta com a artista. En el vídeo, els vianants expliquen què els suggereix Santos. “M’ha fet plorar”, expressa una dona de mitjana edat. “Cal tancar els ulls, escoltar la seua música i deixar-te dur”, recomana un home.\nEl cor Tramuntana Tremens, integrat per 18 cantants que en algun moment de la seua carrera van participar en els espectacles de Santos.\nI també hi havia d’haver espai per a un pasdoble. Per què no? La banda de la prestigiosa Unió Musical de Llíria hi aportava, d’aquesta manera, el seu granet de sorra a l’espectacle coral, mai més ben dit. Amb dos punts culminants, dins i fora del teatre. D’una banda, una comunió pagana oficiada per un retor amb tot de taronges penjades als seus hàbits, acompanyat d’una dona exuberant a la qual acaba besant a la boca. Entre el públic que va fer decidir cua per tal de rebre aquesta comunió tan poc sagrada, els consellers d’Hisenda i d’Educació, Vicent Soler i Vicent Marzà, que ocupaven dos seients contigus en una de les primeres fileres.\nComunió pagana al Teatre Principal de València, amb un teòric retor amb taronges penjades als seus hàbits acompanyat d'una dona exuberant.\nPerò el zenit de l’homenatge encara havia d’arribar. Els sons de la banda de Llíria van conduir el públic del recinte teatral fins al davant de l’Ajuntament, on tindria lloc la crema del piano que havia protagonitzat l’espectacle. Amb la plaça tallada per la policia com els dies grans de Falles i aquest instrument musical presidint l’esplanada central, els sons de la banda van sumar-se als de les dolçaines i el cor que també s’havien desplaçat al punt en qüestió. Allà, una flamarada va servir per botar-li foc al piano, que acabaria reduït a cendres. Un final made in Carles Santos, si és que Santos té final. Més aviat, com ha quedat dit, es podria afirmar que és etern.


PREE: Ajudes a la rehabilitació energètica d'edificis al País Basc | Termosun\nL'Ente Vasco de la Energía (EVE) va obrir -el mes de novembre passat i fins a finals de juliol del present any- una nova convocatòria d'ajudes en el marc del programa PREE aprovat pel Consell de Ministres, a proposta del Ministerio para la Transición Ecológica y el Reto Demográfico.\nL'objectiu del programa PREE és donar un impuls a la sostenibilitat de l'edificació existent mitjançant actuacions que van des de canvis en l'envolupant tèrmica a la substitució d'instal·lacions de generació tèrmica amb combustibles d'origen fòssil per generació tèrmica basada en fonts renovables com la biomassa, així com la millora en l'eficiència energètica en la il·luminació.\nLa dotació econòmica total del programa d'ajudes ascendeix a 14.748.000 euros i les bases reguladors indiquen que els destinataris últims poden ser persones físiques o jurídiques propietàries d'edificis, comunitats de propietaris, empreses concessionàries d'edificis, empreses de serveis energètics (ESEs), entitats locals i comunitats d'energies renovables.\nAquest programa d'ajudes és homònim d'altres programes de naturalesa PREE que hem vist per a altres comunitats autònomes i és gestionat pel IDAE (Instituto para la Diversificación y Ahorro de la Energía).\nData d'inici per a la presentació de sol·licituds: 16 de novembre de 2020.\nData de finalització per a la presentació de sol·licituds: 31 de juliol de 2021 o bé fins que s'esgoti el pressupost disponible.\nPot consultar la pàgina web de l’EVE per a conèixer més detalls de la convocatòria d'ajudes del programa PREE al País Basc.\nAnterior Publicació següent:Ajudes per a la rehabilitació energètica d'edificis al País Basc Següent Publicació següent:Programa d'ajudes a la rehabilitació energètica d'edificis a Catalunya


Va de teca: Bacallà amb pebrot i tomàquet\nUn dels meus aliments preferits és el bacallà, hi ha tantes formes de presentar-lo, i totes m'agraden. M'encanta a la mousselina d'all, em torna boja quan és a la crema de ceps confitats, amb samfaina també m'agrada molt, i fins i tot amb tomàquet sol també em perd, a la Basca no està gens malament i fumat també està bo.\nAvui però us el presento tal com el sol cuinar la meva mare, amb pebrot i tomàquet. Boníssim!\n1 pot mig de salsa de tomàquet triturat al natural\nPrimer de tot, dos dies abans d'elaborar la recepta, posem el bacallà en remull. Canviem l'aigua dues vegades per tal que es dessali bé.\nUna vegada dessalat, rentem el bacallà sota l'aixeta i l'eixuguem bé.\nPreparem una paella amb oli d'oliva ben calent on fregirem les peces de bacallà prèviament enfarinades.\nUna vegada enfarinat i fregit el bacallà, el deixem reposar en una safata amb paper absorbent.\nParal-lelament rentem els pebrots ben nets. Els tallem a trossos petits i els fregim en una cassola amb un raig d'oli d'oliva verge extra. Posteriorment hi tirem la salsa de tomàquet i hi posem pebre.\nQuan la salsa i el pebrot estiguin ben fregits hi tirem els talls de bacallà i remenem.\nAra ja podem ho podem emplatar!\nObservacions: En aquesta ocasió hi vam posar algunes meitats d'ou dur per aprofitar la salsa de tomàquet tan bona :)\nNota dietètica: És un plat molt sa. El bacallà és un peix blanc, la salsa de tomàquet porta un antioxidant molt bo, anomenat licopè i l'ou té una proteïna d'excel-lent qualitat.\nEl fet de cuinar el plat amb oli d'oliva verge extra el fa cardiosaludable, tot i que un xic més calòric degut a la fritura del bacallà.\nEl pebrot ens aportaria un plus de fibra, a part d'una generosa quantitat de vitamina C.\nPodríem dir que és un plat força equilibrat, sobretot si el degustem amb un parell de llesques de pa.\nPublicat per Lídia a 15:49:00\nAra cuina 19/9/13 17:32\nA casa també ens encanta el bacallà i la meva mare també el fa així, boníssim!!


Els nostres valors giren al voltant de la cura que donem a les persones que acudeixen a la nostra consulta, i també al equip humà que conforma Barcelona Quiropràctic. Això fa que la nostra identitat es basi en:\nOrientació a l’usuari: satisfer i cobrir les necessitats de cadascuna de les persones que acudeixen al nostre centre, proporcionant així una excel·lent experiència que compleixi amb totes les seves expectatives.\nOrientació a l’eficiència: comptem amb una manera de fer professional que reflexa l’esforç que fem a diari per a realitzar les tasques amb eficiència, dedicació i qualitat.\nIniciativa i millora continua: per a nosaltres, treballar en equip és primordial. Valorem a cada persona que acudeix o treballa a Barcelona Quiropràctic. Fomentem sessions de “pluja d’idees” per a generar accions i suggeriments de millora. Tenim una actitud positiva cap als canvis i cap a la renovació continua dels processos que fan més eficient la nostra feina, i per tant, el servei que oferim.\nCompromís: implicació, respecte, ètica i tracte humà són elements que identifiquen a les persones que treballem per a Barcelona Quiropràctic. Assumir-los, defendre’ls i promoure’ls és indispensable per a formar part del nostre equip.


Inscripció a projectes de voluntariat de llarga durada (LTV) - SCI Catalunya\nQuè cal saber dels LTV?\nEls projectes LTV (Long Term Volunteering) poden tenir una durada des d’1 mes fins a 1 any.\nSón projectes organitzats des de les branques de l’SCI o entitats associades a les branques de la xarxa\nConsisteixen en una experiència on la persona voluntària dóna suport a una branca o organitació sòcia de l’SCI d’arreu del món.\nHi ha projectes durant tot l’any i arreu del món\nLes temàtiques són molt diverses: des de projectes educatius, sobre permacultura, memòria històrica, refugiades, etc.\nPersones a partir dels 18 anys residents a Catalunya, el País Valencià, les Illes Balears o Andorra.\nPer participar en un projecte a un país del sud* cal que tinguis almenys 20 anys i experiència prèvia en voluntariat i/o associacionisme.\nConsulta la base de dades de projectes i segueix totes les instruccions per inscriure’t.\nLa quota de participació a un LTV és de 100€ (despeses administratives, formació prèvia i assegurança) + 50 € de quota de sòcia. Per participar de qualsevol projecte de voluntariat cal fer-se sòcia de l’SCI.\nLes despeses del viatge, vacunes i visats van a càrrec de la persona voluntària.\nAls projectes al països del nord l’allotjament i el menjar estan inclosos. En el cas dels països del sud sovint cal abonar una quota extra.\nLa formació consta d’un mòdul d’un cap de setmana a escollir i una sessió extra per resoldre dubtes si vas a un país del nord, i de dos mòduls si vas a un projecte d’un país del sud.\nÉs obligatori viatjar amb assegurança. Si el teu projecte és dins la Unió Europea només caldrà que disposis de la targeta sanitària europea. En cas contrari hauràs de contractar-ne una de privada o la de l’SCI (per 1€ al dia).\nSi després de llegir tot això tens més dubtes, consulta les preguntes freqüents o vine a una xerrada informativa.


Instal.lació de CO2 transcrític amb multiejector – Frimorife – Enginyeria del fred\nInstal.lació de CO2 transcrític amb multiejector\nPatrocinadors del torneig de tenis internacional ITF C.T. El Collao\nFrimorife segueix avançant mirant cap al futur.\nUna prova d'això, és la nostra primera instal.lació de CO2 transcrític amb multiejector. Sistema amb la major eficiència energètica del mercat actual. Un sistema del que tant s'està parlant actualment en tots els sectors de la refrigeració industrial, amb la novetat de que la planta conta amb un multiejector tant en líquid com en vapor, siguent una de les primeres instal.lacions del país en incorporar aquesta nova tecnologia.\nFrimorife, després de tindre varies instal.lacions amb CO2 subcrític, aposta per la seua primera instal.lació de transcrític, la qual porta varios mesos en marxa funcionant perfectament, i tot controlat per el nostre programa RemoteFrí , comprovant temperatures, pressions i diferents paràmetres via online des de les nostres instal.lacions.\nAlgunes imatges de la nova instal.lació de CO2 transcrític amb multiejector\nVista d'una part d'un dels túnels, separat en varies parts amb persianes automatitzades, per així poder anar conectant evaporadors a mida que anem plenant el túnel, gelant solament del espai necessari.\nFira Chillventa, 2018\nFira Chillventa, 2018 05/11/2018\nInstal·lació d’evaporadors NH3 30/08/2018\nRecopilació d’obres realitzades 02/06/2018


Promocions del mes: maig 2013\nGaudiu dels nostres tractaments del mes.\nVols sortir de la rutina? Vine a Blaumar Hotel, i gaudeix d’una escapada davant el Mediterrani, en el millor emplaçament de Salou. El nostre pack inclou:\nPàrquing gratuït (segons disponibilitat)\nEntrada lliure a la zona Wellness amb jacuzzi, sauna i bany turc.\nEntrada lliure al disco-bar City Hall de Salou amb segona consumició gratuïta.\nSortida fins les 18h00 (segons disponibilitat).\nOferta vàlida del 22 de març al 13 de juny, i del 23 de setembre al 30 d’octubre RESERVAR ARA\nSi reserves online al nostre web, podràs beneficiar-te dels següents avantatges:\nWifi gratuït durant tota l’estada\nSortida tardana fins les 14h00 (segons disponibilitat de l’hotel)\nObsequi de motxilla de conjunt jocs de platja infantil\nReserva d'aparcament garantida (pagament directe a la seva arribada a l'hotel)\nAmpolla d'oli d'oliva verge extra La Boella (per a reserves de més de 3 nits)\nAmpolla magnum de vi Viña Ardanza 2004 (només a l'agost, per a reserves de més de 7 nits)\n*Avantatges no inclosos en Oferta Només Allotjament\n25 anys i 3 milions d'experiencies\nAl 2012, vam complir 25 anys de trajectòria, i vam assolir les 3 milions d’experiències de clients que ens han escollit per gaudir de les seves vacances. Per a celebrar el nostre aniversari amb les nostres hostes, vam realitzar un munt d’activitats i vam donar moltes sorpreses durant tota la temporada, pel que va ser un any molt especial. No podíem celebrar aquest aniversari sense tenir en compte als nostres clients més fidels. És per aixó que vam tenir un detall amb tots els que portaven més de 10 anys amb nosaltres i, a més a més, vam premiar la reserva número 3 milions OBSEQUIANT TOTA L’ESTADA. De tot aixó vam informar a la nostra pàgina de Facebook: Facebook Entra, uneix-te a la família de Blaumar Hotel i comparteix la teva experiència amb nosaltres.\nInformació sobre les aplicacions de l'IVA i la taxa turística\nA continuació detallem informació del vostre interés sobre taxes i impostos: Taxes Locals (taxa turística): Per totes aquelles estades a partir del 1er de Novembre de 2012, el Govern de Catalunya aplicarà una taxa diària de 1,00 € per persona i nit. Aquesta taxa es pagarà directament a l’arribada a l’hotel. Els nens menors de 16 anys queden exempts de pagament. La taxa s’aplicarà a un màxim de 7 nits. Impost sobre el Valor Afegit (IVA): Qualsevol variació de l’IVA o qualsevol altre nou gravamen, correrà a càrrec d’ambdós contractants a parts iguals.\n14 de 15 ‹ First < 12 13 14 15 >


RESULTATS DEL CAP DE SETMANA – Club Bàsquet Consell\nHome / entrades 2014/2015 / RESULTATS DEL CAP DE SETMANA\nRESULTATS DEL CAP DE SETMANA2014-10-012018-07-17http://www.cbconsell.com/wp-content/uploads/2018/07/logo.pngClub Bàsquet Consellhttp://www.cbconsell.com/wp-content/uploads/2018/07/logo.png200px200px\nMini Masc.: Sa Pobla 77 – CB Consell-Groc autoescoles 35\nSènior masc.: Calvià 44 – CB Consell-Evolutum Constructors 58\nCadet Masc. A: Sa Cabaneta 65 – CB Consell-Dhotels 60\nCadet Masc. B: CB Consell-Labolife 34 – Son Servera 60\nSènior Fem.: EU MOLL 43 – CB CONSELL-BUFETE STAUBACH 47\nEmocionant amistós el jugat el passat divendres al Port de Pollença entre un jove EU Moll i el Consell- Bufete Staubach, ambdos equips de nova creació.\nEl partit va començar amb el vent en contra per a les nostres seniors que encara no havien entrat al partit i les contraries ja havien marcat distàncies gràcies a dos triples anotats per les pollencines i a la forta intensitat en el seu joc. S’havia de reaccionar o l’equip veuria com les locals s’endurien una fàcil victòria. Només Laura Rosselló mantingué la sang freda davant l’envestida inicial i de fet és convertí en la màxima anotadora de l’encontre amb 15 punts.\nPer sort es preveia un partit d’escassa anotació, això esperançà a les nostres per seguir endavant i sota la direcció d’Iris Aparicio, única base de l’equip disponible per a l’encontre i sobre la que pareixia que recalaria el pes de la direció de joc, recolzada per la bona feina que va fer Marga Oliver en la seva millor faceta (molt més agresiva del que ens estava tenint acostumats en els darrers encontres) es va evitar que la desfeta anàs a més. Marcador 8 a 12 acabat el primer quart.\nEl segon quart la sort no pareixia que volgués canviar de bandol, tot i que el joc anava millorant, la enorme quantitat de pilotes perdudes i cistelles fallades fruit de precipitacions i males seleccions de tir no arreglaren el marcador (22 a 13 al descans). Calia una reacció inmediata.\nEl descans de la mitja part va ser com un alé per a les nostres nines i entrenadors que veien com se’ls escapava un partit a priori gens complicat. Ni l’avantage en la faceta rebotetjadora d’Antonia Rullan (que s’estrenava com a jugadora del Consell) qui agafà 11 rebots, ni la de Marga Tuya i Laura Rosselló, amb 9 rebots més cadascuna aconseguia, donar l’avantatge suficient per aconseguir el control del partit.\nBen lluny de fer-se avall les de Bufete Staubach sortiren amb un nou aire a disputar la segona part, així començava una lenta i cerimoniosa remontada que s’inicià amb un joc més tranquil, més meditat i amb manco individualitats que permetia que de mica en mica es recuperassin sensacions i deixar el marcador al final del tercer quart 26-21. Gloria, Marga O., Irirs, Maria, Cris…totes es sumaren a una millor defensa que desbanca el ritme que fins ara havien imposat les de U Port i que donà lloc a una millor eficàcia ofensiva de les nostres jugadores. Fins i tot s’acabà el quart amb dos triples, un in extremis en el darrer segon, de Cristina Ribas que donaven ales a l’equip. Encara era possible!!\nAmb l’adrenalina fora de lloc les jugadores de Coque i Miguel plantejaren una defensa de qualificació increible, on hi destacaren jugadores com Isa Vidal, que a més de recuprar moltes pilotes n’assistencià 6 per a les seves companyes. Aquest canvi d’actitud es reflectí a l’electrònic, de poc a poc la diferència anà minvant fins arribar a 40 a 40 quan sonava el xiulet. PRÒRROGA!!\nEl partit tornava a començar, 5 minuts per decidir qui s’enduia l’encontrea, paregué “multiusos Ros”, que mostrant que la veterania es un grau, ficà la majoria dels 12 punts que anotà durant el partit a la prorroga. Un parcial de 7-3 donava una treballada victòria a l’equip del Consell gràcies a la seva capacitat de refer-se i treure les urpes quan les coses van maldades.\nEQUIPS FEDERATS I PATROCINADORSentrades 2014/2015, Notícies


Trapero rebutja ser el número 3 de la llista de Puigdemont\nEl major dels Mossos d'Esquadra no formarà part de Junts per Catalunya\nper Redacció divendres, 17 de novembre 2017 - 08:23h | Actualitzat a 17/11/2017 08:47h\nTrapero rebutja la proposta de Puigdemont | CatalunyaDiari.cat\nEls rumors que apuntaven que Josep Lluís Trapero formaria part de la llista de Puigdemont, convertint-se en el número 3 han quedat desmentits. El major dels Mossos d'Esquadra no formarà part de Junts per Catalunya, pel que el President haurà de continuar buscant noms que confeccionin la seva candidatura per les eleccions del 21 de desembre.\nSegons informa RAC 1, l'agent no va arribar a permetre que li fessin l'oferta, demanant que no el truquessin, doncs va recordar que ell mai ha treballat en política, ni té intenció de fer-ho, doncs és un professional de la policia i prefereix que continui sent així.\nA diferència de l'expresident de l'ANC, Jordi Sànchez, qui es va confirmar com número 2, l'exresponsable de la policia catalana no ha volgut participar en candidatures polítiques. D'aquesta manera, la seva causa no sortirà de l'Audiència Nacional, doncs no es convertirà en aforat, estat que hauria obtingut en convertir-se en diputat en el Parlament.\nTrapero compta amb el suport de la massa sobiranista de Catalunya, després de les seves actuacions en favor del Govern, doncs va respectar la democràcia i les lleis catalanes, per sobre dels ordenaments espanyols, accions que el va portar a ser jutjat pel delicte de sedició, del que va quedar en llibertat el 16 d'octubre.\nLes incorporacions menys polítiques\nAmb la confirmació que l'expresident de l'ANC, Jordi Sànchez, es convertirà en el número 2 de la llista de Junts per Catalunya, i amb la proposta que es va llençar a Trapero, Puigdemont confirma l'estratègia que es va plantejar de crear una candidatura amb cares noves i no procedents de la política.\nD'aquesta manera, el President busca una representació més social, on els votants es puguin sentir identificats, per deixar els membres més presents del PDECat en posicions menys visibles i aconseguir l'objectiu que la ciutadania se senti reflectida en la proposta política que presenta Puigdemont en la seva candidatura.\nLa presó en què ingressarà Puigdemont si la justícia Belga decideix extradir-lo avui


La Minerva dona la benvinguda a la primavera amb el festival “Dansa al Parc” | Ràdio Calella Televisió\nLa Minerva dona la benvinguda a la primavera amb el festival “Dansa al Parc”\nUna cinquantena d’alumnes de sisè de primària de La Minerva han ballat avui al Parc Dalmau. S’han esforçat durant tot el trimestre per fer aquest festival que ha recuperat els balls catalans més tradicionals com les sardanes o les gitanes. Un projecte que vol unir la natura i la cultura per donar la benvinguda a la primavera amb un petit recull de danses catalanes. El festival “La Minerva Dansa al Parc” s’emmarca dins dels objectius de l’escola per apropar als infants a les músiques menys populars que cada cop pateixen més de la crisi generacional.\n“La Minerva Dansa al Parc” és la iniciativa amb la qual la institució escolar vol que el seu alumnat conegui, s’apropi i valori a totes les tradicions catalanes. Des del centre entomen aquests projectes com una responsabilitat per mantenir el llegat del patrimoni català. La seva fita és que tots els alumnes puguin valorar i estimar tant la cultura catalana com també la natura. Per això han optat per un escenari com el Parc Dalmau, per unir els dos principals valors de l’escola. Mercè Méndez és la professora de música de La Minerva.\nTenim com a valors la natura, som escola verda i catalana. De fet la nostra fita és que els nens valorin tant la cultura com també la natura. Procurem que els nens s’ho passin molt bé descobrint el tresor del patrimoni que tenim.\nDes de l’escola apunten que ara com ara, la sardana i altres tradicions d’arrel, estan patint una crisi generacional, és per això que des del centre fomenten aquesta mena d’activitats per apropar als més petits a uns gèneres no tan mediàtics.\nEn aquestes edats és fàcil que els nens s’enganxin a les cançons més populars i els agradi molt més tot el que és mediàtic. Però com a escola tenim l’obligació de fer-ho redescobrir la cultura tradicional amb danses, cançons i versos.\nProp d’una cinquantena de nens i nenes de sisè de primària han ballat aquest matí un repertori de sardanes, polques i ball de gitanes com “La polca de l’ós“, la sardana “Marieta Cistellera” o la versió de l’Occitània d’en “Jean Petit”.\nA diferència d’altres anys, enguany, i degut a la situació excepcional de la Covid, no han pogut participar alumnes d’altres cursos.\nSegüent El Govern proposa desestimar les al·legacions contra el pressupost del 2021\nAnterior L’Hospital de Calella torna a permetre l’entrada d’un acompanyant en els parts per cesària no urgent\nJudit Corachán del Tricbm Calella tercera a l’Ironman de Nova Zelanda


Les activitats de Can Rigol: Avui Cuinem a Primària - Can Rigol\nAquesta activitat la durem a terme amb nens d’Educació Primària.\nEl primer moment l’aprofitarem per comentar els aliments que elaborarem i per tenir en compte que abas de ficar-se a la cuina un dels aspectes més importants a considerar és la higiene, tant de les nostres mans com del lloc on treballarem.\nUna vegada al lloc on treballarem ens acondicionarem per la feina que anem a fer es a dir ens posarem el nostre barret de cui- ners i el nostre davantal. Un cop preparats, en grups de quatre o cinc, ens posarem mans a la feina: farem ús de la recepta, obser- varem els ingredients (procedència, textura, color, olor, funcions, etc), i anirem veient les transformacions que es van donant de la barreja dels diferents ingredients, mirarem de tenir cura de la presentació.\nEl que cuinarem serà per endur-s’ho. Els productes elaborats es\nAra només ens quedar dir… BON PROFIT!!\nEls aliments que poden elaborar són:\nRosquilles i galetes llimona


La Casa Rull de Sispony celebra el 10è aniversari de la museïtzació - El Periòdic d'Andorra\nLa Casa Rull de Sispony celebra el 10è aniversari de la museïtzació\nPatrimoni farà dues enquestes als turistes per conèixer el perfil i els motius de visita\nEl passaport comú entre els centres públic i privats, a punt per a aquest estiu\nEls visitants de la Casa Rull al principi de l'actuació, ahir. Foto: TONY LARA\nEl 9 de juny passat la Casa Rull de Sispony va arribar al desè aniversari des que es va transformar en un museu. Durant aquest llarg període han recorregut les parets de la casa més de 50.000 persones i ha estat oberta a representacions teatrals i fins i tot musicals. "L'obertura a les activitats de servei de la societat ha permès que la gent d'Andorra s'hi senti identificada", va comentar la cap de l'Àrea de Museus i Monuments, Marta Planes. El centre de Sispony va néixer el 2000 gràcies a l'acord entre l'hereu de cal Rull i el Govern. D'una banda, Josep Perich Puigcercós, que en aquell moment vivia a Suïssa, es negava al fet que l'edifici pairal es convertís en una casa com les altres o, en el pitjor dels casos, un bloc de pisos. L'altra part, el Ministeri de Cultura tenia la necessitat de disposar d'un exemplar museològic que completés el discurs sobre les formes de vida tradicionals al Principat. Una altra veu contraposada als exemples ja existents de dues altres infraestructures com són la Casa d'ArenyPlandolit d'Ordino i la Casa Cristo d'Encamp. "A Sispony es pot veure la quotidianitat i com l'edifici familiar en aquella època era tot una institució", va explicar Planes. El Museu Casa Rull va incorporar un audiovisual --era la segona vegada que es feia al Principat-- i es va començar a interpretar l'interior de l'habitatge de tal manera que el turista pogués entendre millor el que veia.\nEl futur de l'entitat, però, queda encara per aclarir. "El tema pressupostari gairebé no ens deixa planificar més enllà del mes vinent", va comentar Planes. D'entrada, els responsables de Patrimoni intentaran dinamitzar les visites de Casa Rulll --i de tots els museus del Principat-- programant-hi tallers, visites guiades i també és possible que s'hi faci alguna activitat per Nadal. "Ens agradaria poder difondre més els museus, encara hem de veure com passa aquest estiu", segons va comentar Planes.


territoris.cat 11:11 11/08/17\nlleida centenar agricultura pagesia un noguera\nEls participants en la reunió de dijous a Alcarràs\nEl manifest en defensa de la pagesia consensuat fa uns dies a Torrelameu i que es va donar a conèixer públicament aquest dijous a Alcarràs compta ja amb l'adhesió de prop d'un centenar d'alcaldes lleidatans.\nEl document planteja propostes tangibles i possibles i, en aquest sentit, insta les administracions a activar diferents mesures en el sector de la fruita de pinyol, davant la crisi de preus en què es troba immers. Els alcaldes presents en l'acte d'Alcarràs van acordar enviar el manifest a sindicats i als grups parlamentaris del Congrés dels Diputats amb l'objectiu de seguir sumant el màxim d'adhesions possible tant en l'àmbit local com estatal. Al marge d'aquesta iniciativa, cal recordar que els consells d'alcaldes del Segrià i la Noguera van aprovar dimecres, respectivament, manifestos també en defensa dels productors de fruita dolça. El consell d'alcaldes de les Garrigues preveu fer el mateix al setembre.\nEl document insta a les administracions competents a prendre mesures reguladores extraordinàries perquè els cultius i la seva viabilitat no col·lapsin de producció el mercat\nEn l'acte celebrat aquest dijous a Alcarràs, l'alcalde del municipi, Miquel Serra, va ser l'encarregat de llegir el manifest i va assenyalar que el document vol ser aglutinador i s'inicia així un seguit d'accions per tal d'anar fent pressió des del món local i cap a instàncies supramunicipals.\nEl document insta a les administracions competents a prendre mesures reguladores extraordinàries perquè els cultius i la seva viabilitat no col·lapsin de producció el mercat i així es garanteixi la viabilitat de les empreses i en conseqüència, el futur dels nostres pobles. Així mateix, demana que s'estableixin mecanismes per afavorir el control i compliment de les normes impedint la venda a pèrdues i garantint el control de la competència de mercat. El manifest també reclama la creació d'una taula on hi siguin representades totes les parts del sector, amb l'objectiu de marcar específicament un full de ruta amb les estratègies necessàries perquè la situació actual no es pugui tornar a repetir.\nEl consell d'alcaldes de les Garrigues també preveu fer el mateix al setembre\nAl final de l'acte, es van repartir més d'un centenar de banderoles amb el lema Pel futur dels pobles, defensem la pagesia entre els presents, mentre altres es faran arribar a diferents punts de les comarques lleidatanes per tal que es col·loquin en balcons i llocs visibles dels ajuntaments.


Instal·lacions i serveis de l'històric Club de Golf Vallromanes\nForat per forat\nDescarregar Strokesaver des del camp\nGolf Obert & Brunch Vallromanes\nTaula d'equivalència - Global Handicap System\nGran Premi del Rànquing\nComissió de competició i disciplina esportiva\nRESERVES / RESERVES PERA Visitants\nReserva La tarifa verda en línia\nNormes d'etiqueta i sortides de camp\nSer membred'un Club Històric\nAprèna jugar al golf\nLa Casa Club Torre Taberna és una mansió senyorial, construïda per l'Egregio Olegario D'ardena Taberner Montornés, comte de Darnius, sobre l'antic Castell Vell dels Montornés, que va ser destruït durant la Guerra de Successió, que va donar la corona d'Espanya a Felip V de Borbó.\nA la façana principal una inscripció gravada en pedra "VETUS HOC CASTRUM SIVE DOMOS ANTIQUA 1.718" ens permet fixar la data de l'edifici de la casa.\nA la seva façana com a motiu ornamental, hi ha sis retaules de 2,60 x 1,50, fets de ceràmica, a l'estil Lluís XIV de principis del segle XVIII. Aquestes sis pintures, assumides per la numeració que porten, s'havien d'integrar en una col·lecció de vint, que envoltava la casa donant-li un préstec especial.\nL'any 1968 les obres de restauració i ampliació de la Casa Palacio van ser dirigides pel cap d'Ornato de l'Antic Ajuntament de Barcelona, el Sr. Ros de Ramis, que va aconseguir un conjunt perfecte i harmoniós, que avui acull les instal·lacions del Club de Golf Vallromanes.\nEl Club disposa del Restaurant Torre Tavernera, que es caracteritza per la cuina mediterrània i ofereix un menú diari i un menú fix.\nDisposa d'un restaurant amb capacitat per a 90 persones i dues sales per celebrar banquets i esdeveniments amb una capacitat aproximada de 300 persones.\nTambé disposa d'un snack-bar on podreu prendre una copa abans o després d'un partit de golf.\nUna altra zona a destacar és el Forat 19, que és una terrassa que es troba a l'exterior, al costat de la botiga i la recepció, on es pot prendre un còctel o una beguda freda per al bon temps.\nL'habitació està situada a la 1a planta, al costat de l'Snack-bar. Es tracta d'una sala amb sofàs i televisió on els nostres socis veuen tot tipus d'esports, especialment el canal de golf i els grans esdeveniments esportius.\nTambé hi ha una altra sala més petita amb diverses taules on els membres poden jugar cartes o escacs.\nEl Club Infantil ofereix un espai lúdic en el qual els més petits i els seus convidats poden divertir-se i començar a ser víctimes del món del golf acompanyats d'un equip de monitors. La gent gran pot jugar a golf mentre els més petits aprenen, fan amics, es diverteixen i comencen a descobrir per si mateixos l'atractiu de jugar a golf amb nens de la seva pròpia edat.\nLa zona disposa d'una sala de jocs, una sala d'artesania i descans, i una sala de tobogans i una piscina de boles.\nEls vestidors tant de Senyores com de Senyors estan situats al vestíbul d'entrada a ells molt a prop de recepció.\nTots dos vestidors tenen accés per poder anar a les zones de billar, tennis i pàdel.\nEls vestidors de senyores consten de 240 armaris de lloguer per a socis, un armari segur amb deu compartiments amb clau d'ús personal per a la parella sense cap cost, dutxes, lavabos, escala de pes, sauna, una zona d'emmagatzematge per a sabates i lloguer de tovalloles.\nEls vestidors dels cavallers disposen de 504 armaris de lloguer associats, lavabos, dutxes, lloguer de tovalloles, escala de pes, armari segur amb 10 compartiments amb clau personal per al soci de forma gratuïta, sauna, dutxa i zona amb compartiments per guardar les sabates dels socis que tenen armaris de lloguer.\nEl club disposa d'una botiga que es troba al costat de la recepció.\nLa marca que gestiona la botiga és Depique que compta amb una àmplia experiència i posa a l'abast dels jugadors del nostre club una àmplia varietat de roba de qualitat i material de golf. També hi ha pals de golf de lloguer.\nCAMPO DE (A PROP DE CAMPO DE Pràctiques\nEl camp de conducció és a 150 metres de la Casa Club i a 50 metres de putting-green, tee 1 i tee de 10. En ella hi ha tres plataformes per poder practicar sobre gespa natural. Els dies de pluja hi ha un cobert per practicar en catifes artificials.\nEl jugador pot practicar des dels traços curts, mitjans i llargs dirigits cap als verds on es troben banderes i plaques de distància com a referència de 50, 100, 150 i 200 metres. En el mateix camp de conducció hi ha una àrea específica per a les pràctiques de búnquer a un verd adequat per a aquest propòsit.\nEl membre trobarà la màquina de dosificació amb més de 7.000 boles que es poden fer amb xips o targetes magnètiques. Hi ha un iglú d'aigua per recuperar força en temps de necessitat, totalment gratuït per als nostres socis. Per a tot el manteniment de la mateixa disposem d'una persona per cuidar acuradament els detalls com:\nUn vehicle totalment equipat específicament per a la recollida de pilotes.\nBancs per descansar.\nEnvasos d'aigua per a pals de neteja.\nVaretes que subjecten la tovallola i un raspall per a pals de neteja.\nUnes quantes marques de tee per separar la distància d'on cada jugador ha de practicar.\nEl putting-green està situat entre els tees d'1 i 10 i a només 100 metres de la casa club i a uns 50 metres del camp de conducció.\nL'espaiós putting-green de dues plataformes té 18 forats per practicar el putt.\nHi ha una àmplia zona on actualment es pot practicar un curt aproach al verd.\nEl Club disposa d'una piscina de mesures a 35 metres de distància (mesures gairebé olímpiques) amb una profunditat a la part més baixa d'1,20 metres i la part més profunda de 2,50 metres.\nPer a això disposem d'un fregament que durant tot l'any a través del nostre personal de manteniment s'encarrega d'això de tal manera que tant el clor, PH com un netejador automàtic de sòl i paret que realitza neteja de sòl i paret es troba en perfecte estat durant tot l'any.\nLa temporada d'obertura de la piscina és del 15 de juny al 15 de setembre.\nEl club està obligat a tenir una empresa externa per al control, seguiment, registre de llibres per a l'ús del mateix d'acord amb la llei que estableix a la piscina tant pública com privada.\nDurant el període d'ús de la piscina, els nostres socis disposaran d'un socorrista per a la vigilància obligatòria de la mateixa, a més de les carrosses homologades, kit, etc.\nEn ella tindrà els nostres socis zones enjardinades amb reg d'aspersors i hamaques per descansar i poder prendre el sol en una de les zones més boniques amb un entorn de frondós bosc.\nQueda estrictament prohibit l'ús de la tovallola del club a la piscina\nPista de tennis i pista de pàdel\nEstan situats molt a prop de la piscina d'adults i per al seu accés des dels vestidors es troben a només 100 metres de distància.\nLa pista de pàdel que s'adjunta a la pista de tennis fa que els nostres socis també puguin practicar aquest esport que cada vegada té més seguidors entre els nostres socis.\nAquesta pista ofereix il·luminació per a activitats nocturnes.\nDes de la seva inauguració ha aconseguit crear un ambient relaxat i agradable perquè els nostres socis s'ho passaran d'una bona estona practicant aquests 2 bells esports\nEsdeveniments de servei\nEl Club de Golf Vallromanes disposa d'instal·lacions perfectes per celebrar qualsevol tipus d'esdeveniment; tant personals com professionals.\nSer el Club de Golf més proper a Barcelona, amb salons privats amb capacitat per a 10 a 300 persones i vistes al Camp de Golf el converteixen en la millor opció per organitzar tot tipus de celebracions on podràs gaudir tant de les qualitats del Club com de qualsevol sala d'esdeveniments.\nCalendari del torneig GVC\nLLIBRES / RESERVES: 935 72 90 64\nProper torneig del mes\n30de maigde9:00 a14:00 h CONCURS JUNIOR DE PRIMAVERA/INFANTIL SOCIAL T:Torneig Social C:Infantil\nIndividual Stableford – Joc de medalles (Iniciació)\nGran Premi infantil classificatòria\nCampionat patrocinat per\nHorari diumenge (Pendent)\nClassificació júnior/infantil (no disponible)\nGuanyadors (no disponibles)\nTornar al calendari del torneig\nAfegeix aquest torneig al teu calendari d'AppleAfegeix aquest torneig al teu calendari deGoogle\n2021 © Club de Golf Vallromanes. Desenvolupat per Disseny Bcn ? Nota Legal ? Privacitat s/he/s/ Galetes ? Mapa del lloc


Nou projecte per activar el Museu del Mar i el Far de Sant Cristòfol\nEl Govern municipal estudia la creació d'un centre d'acollida per als visitants, alhora que vol dinamitzar aquest espai amb l'ampliació de la seva oferta cultural\nL'Ajuntament de Vilanova i la Geltrú està treballant en un nou projecte per esperonar l'actual Museu del Mar a la vegada que continuar treballant en la línia d'oferir nous productes i noves activitats a totes aquelles persones que visiten la nostra ciutat. En aquest sentit, el regidor de Joventut, Promoció Econòmica, Turisme, Comunicació i Premsa, Gerard Figueras, ha manifestat que "la intenció del Govern és recuperar l'espai del Far de Sant Cristòfol i dignificar-lo, actualitzant el Museu del Mar i creant un nou Centre d'Atenció al Visitant. Aquest centre seria una mena d'oficina de turisme pensada per als visitants de la ciutat".\nEl Govern ha començat a treballar en el projecte, i fa uns dies es va reunir amb el president del Ports de Barcelona, Sixte Cambra, per tal de plantejar-los la iniciativa i negociar-ne la cessió de l'espai. L'Ajuntament de Vilanova i la Geltrú havia quedat a deure el pagament d'aquesta cessió dels darrers anys. Ara s'ha arribat a un acord amb aquesta institució per tal de condonar el deute i establir un conveni d'ús amb Ports de Barcelona per part de l'Ajuntament durant aquest 2011.\nSegons ha explicat Gerard Figueras, "el nou conveni de cessió del Far a l'Ajuntament de la ciutat dependrà del projecte que es presenti a Ports de Barcelona i de la inversió que s'hi pugui fer, poden establir-se un període d'entre 15 o 30 anys".\nParal·lelament, el Govern municipal ha mantingut contactes amb la junta del Museu del Mar per tal de recuperar un projecte museístic que s'havia elaborat durant l'últim govern de CiU. Ara caldrà adequar aquesta proposta, adaptant-la a la voluntat municipal de convertir l'espai del Far de Sant Cristòfol en un espai bifuncional, on es complementarà l'activitat museística amb l'ús turístic.\nUn dels principals obstacles a què haurà de fer front aquest nou projecte serà el del seu finançament. És per això que, des de l'Ajuntament es planteja la possibilitat que, a banda del finançament públic, es creï un bar en les instal·lacions, amb la concessió del qual caldrà fer front a les obres d'adequació de l'espai.\nQuant a l'espai museístic, el que pretén aquest projecte en últim terme és definir com ha de ser el Museu del Mar, dignificant i ordenant tot allò que ja hi ha, oferir un espai al llegat Roig Toquès, que quedaria emplaçat també en aquest espai, i donar cabuda també a dues embarcacions cedides a l'Ajuntament, la barca Mercè i el bot salvavides Víctor Rojas.\nEl projecte compta amb un futur nou element que caldrà sumar a la resta de l'oferta. Es tracta de les calderes del tint, ubicades darrera de l'antic Pòsit de Pescadors, un espai únic que havia servit fa molts anys com a lloc per tintar les xarxes dels pescadors i que és propietat del la Confraria. La voluntat és reformar aquest espai i afegir-lo en l'oferta turística.\nEl nou projecte per al Far de Sant Cristòfol vol, doncs, incidir en tres aspectes claus: dignificar l'espai, ampliant l'oferta museístics del Museu del Mar; recuperar el Far, i oferir un nou punt d'atenció als visitants.


El joc literari i els premis Ciutat de Gandia - VilaWeb\nEs presenten els guanyadors del premi Ausiàs March de poesia, Jaume Coll Mariné, i el Joanot Martorell de narrativa, Joan Jordi Miralles\nUn any més, i ja en van dos, representants de l’Ajuntament de Gandia (la Safor), institució que convoca els premis Ciutat de Gandia, han presentat a Barcelona els llibres guardonats en la darrera edició. Els premis es van fer públics el novembre passat i ara els llibres arriben a les llibreries. En el cas del LV premi Ausiàs March de poesia, Un arbre molt alt, de Jaume Coll Mariné, i en el cas del XXXIX premi Joanot Martorell de narrativa, Aglutinació, de Joan Jordi Miralles. Tots dos volums són publicats per Edicions 62.\nEl responsable de l’IMAB (Institut Municipal d’Arxius i Biblioteques de l’Ajuntament de Gandia), Àlvar Garcia, ha destacat que feia trenta anys que aquesta institució i el segell Edicions 62 viatjaven plegats, ‘a favor de la literatura escrita en la nostra llengua i per reivindicar Gandia com una ciutat literària, pàtria dels clàssics de la literatura catalana’. Àlvar Garcia ha explicat que, a partir d’aquesta edició, el premi mantindrà la dotació econòmica (22.000 euros per al Joanot Martorell i 8.000 per a l’Ausiàs March) i, a més, es convidarà els guanyadors a estar-se una setmana a la ciutat, allotjats a l’Alqueria del Duc, una edificació del segle XVI que avui acull l’escola d’hostaleria i que, a partir d’ara, destinarà una part de les estances a casa d’escriptors. Així, durant els mesos d’abril i maig, els guanyadors de cada edició podran estar-se una setmana a Gandia escrivint, i alhora, participant en activitats literàries de la ciutat, com un club de lectura o amb professors i alumnes d’alguns instituts.\nUn llibre de poemes d’alta volada\nJordi Cornudella, membre del jurat del premi Ausiàs March de poesia, ha destacat d’entrada la bona relació entre l’Ajuntament de Gandia i Edicions 62, i la voluntat de Gandia d’arribar a tot el territori. Tanmateix, ha reconegut i criticat el fet que aquest esforç d’aliances, de compartir i reivindicar un mateix àmbit territorial i literari, sobretot ve dels organitzadors del País Valencià. I n’ha posat un exemple cristal·lí: enguany, els premis Ciutat de Gandia han atorgat un tercer premi, el Roís de Corella, per a destacar una trajectòria. El primer guardonat ha estat el poeta Marc Granell, un dels més destacats de la seva generació, i que durant molts anys va formar part del jurat del premi. Cornudella ha recordat que, l’any passat, la Institució Alfons el Magnànim va publicar la poesia completa de Marc Granell i que aquest volum no es pot trobar a cap llibreria de Barcelona. Cal canviar dinàmiques i cal continuar treballant per fer una xarxa de relacions més densa.\nDit això, Jordi Cornudella ha entrat a valorar l’altíssima qualitat del guanyador d’enguany de l’Ausiàs March, el jove Jaume Coll Mariné (Muntanyola, Osona, 1989), que quan encara no té els trenta anys ja despunta amb aquest segon llibre de poemes publicat, Un arbre molt alt (el primer va aparèixer a Edicions de 1984, Quanta aigua clara als ulls de la veïna). Ha dit Cornudella: ‘Aquesta edició hi ha hagut una unanimitat absoluta del jurat. És un llibre molt bo. Un arbre realment molt alt [jugant amb el títol]. Als lectors de poesia ens ha atrapat de seguida i ens ha arrossegat fins al final. Té un gran interès pel que diu i es fa viu en la imaginació a partir d’un món de paraules i sensacions, però també d’imatges d’un territori, que és el seu. Un territori concret, Muntanyola, imaginable, habitat. És també un llibre ric en l’ús de les eines retòriques. El llibre ens ho posa molt fàcil als amants de la poesia, perquè qualsevol poema convenç el descregut.’\nI, mentre el títol Quanta aigua clara als ulls de la veïna naixia d’un vers de J.V. Foix, Un arbre molt alt té l’origen en un poema de Gabriel Ferrater. Són títols que mostren el pòsit d’aquest poeta, que no és fins després d’haver triat el títol que s’adona que és un vers de Gabriel Ferrater. I Cornudella, abans de passar la paraula al poeta, ha acabat dient: ‘És una veu consolidada entre les que es compten en el nostre panorama literari. També és una veu sàvia, perquè els seus poemes són plens de ressons.’\nAl seu torn, Jaume Coll Mariné, ha parlat de joc literari. Per ell, fer literatura és un joc, un joc vivencial, la literatura com a joc, que t’ho fa passar bé. Coll Mariné juga amb eines molt variades i amb models de poesia diferents. Són recursos per a no avorrir el lector i per a passar-ho bé, com també l’oralitat. Diu el poeta: ‘La qüestió oral sempre hi és, en els meus textos, perquè m’hi sento còmode, també.’\nColl Mariné viu en un mas, Vila Vendrell, en un poble petit, de muntanya, a la comarca d’Osona, fent frontera amb el Moianès, a prop de Collsuspina. Aquest és el paisatge natural del qual parla, és clar, perquè és el seu, el que coneix, el que té a prop. No escriu de l’entorn per una voluntat programàtica, escriu del seu paisatge per coneixement i proximitat. Els poemes que conté el llibre estan agafats per dues cites de dos dels seus poetes de referència:\n‘M’agafo al gerd brancam,\narreu, arreu se’m vincla,\narreu arreu se’m romp\nen bella trencadissa.’\n‘Els braços em van semblar branques d’un arbre molt alt.’\n‘Tots dos autors són part del meu pòsit, autors que m’acompanyen. I l’arbre com un element últim del lloc.’ Ho diu Coll Mariné, que en el llibre també cita molt Maria-Mercè Marçal –en l’epígraf és citada–, i que remet al seu viatge més amorós. Sobre el fet d’ensenyar els referents literaris, el poeta diu: ‘És necessari. Perquè, si la literatura és un joc, cal que l’altre, el lector, jugui amb les mateixes cartes.’\nPreguntat sobre el fet que entengui la literatura com un joc, Coll Mariné ha explicat: ‘Entendre un poema és igual que entendre un partit de futbol. En tots dos casos hem d’entendre els elements d’artifici sobre els quals se sustenta el joc.’\nJugant amb els límits vitals\nJoan Jordi Miralles (Osca, 1977), guanyador del Joanot Martorell, ha explicat de la novel·la Aglutinació: ‘El llibre parteix d’una experiència que vaig viure ja fa anys a la ciutat de Londres. No he escrit una autoficció, tot i que hi ha una sèrie d’elements i d’experiències que neixen d’aquell moment. El que em va cridar l’atenció d’aquella experiència va ser descobrir que a Londres s’hi concentren una gran qualitat de persones que fugen (running away). Són persones que no tenen gaires lleis que els regeixin, que salten de feina en feina, que sovint pateixen molta solitud, però que tenen la compensació de viure experiències que es troben en una realitat limítrofa, es troben al límit de moltes coses. Això em va cridar molt l’atenció i em va corprendre. I parlo d’això i d’un personatge, el protagonista, que es busca la vida i que viu experiències hilarants, i que porta el pes d’una experiència que l’ha marcat, que el condiciona, que s’acaba descobrint al final.’\nAquest llibre, Joan Jordi Miralles l’ha anat reescrivint durant més d’una dècada. El va començar a escriure el 2003 i durant tots aquests anys l’ha acompanyat. La primera versió escrita tenia cinc-centes pàgines. Reescriure també és anar restant. El llibre que es publica en té 169, de pàgines.\nJoan Jordi Miralles és autor de les novel·les L’altíssim (premi Andròmina, 2005, editorial 3i4), L’úter de la balena (premi Vila de Lloseta, 2010) i Una dona meravellosa (Labreu, 2014). També és autor del llibre de relats La intimitat de les bèsties (premi Marian Vayreda, 2017, Empúries). En teatre ha publicat Els nens feliços (Males Herbes, 2016) i Això és Àustria (premi de Teatre Mediterrani Pare Colom, 2012).


Bassus Premium 2008 | Vins negres | Hispano Suizas\nHome > Vins> Vins negres>Bassus Finca Casilla Herrera\nUn canonada, un potpurri en perfecte equilibri\nRaïms: Syrah, merlot, boval, cabernet sauvignon\nAromes: Espècies, fruita vermella, bolleria\nBASSUS PREMIUM DE HISPANO SUIZAS\nConjumina la força d'una àmplia gamma de varietats de raïm, entre la qual destaca la varietat autòctona Bobal. Un potpurri en perfecte equilibri. Totes les varietats bé ensamblades, sense despuntis, resultant un vi de molt llarg recorregut.\nAmb matisos molt variopintos, brioixeria, especias, fruita vermella cremoso roure i amb sensacions ensucrades. Es tracta sens dubte d'un "gran" a tenir molt en compte.\nRaïm: Bobal, cabernet franc, Sirà, merlot, petit verdot\nDescripción Guía Peñin Color de vora granat, cirera. Aroma picant, cremós, torrat roure, xocolata, aromàtic cafè. Tanins potents, saborós, torrades, madurs la boca.\nHispano Suizas Bassus Finca Casilla Herrera Un canonada, un potpurri en perfecte equilibri Origen: Utiel-Requena Raïms: Syrah, merlot, boval, cabernet sauvignon Aromes: Espècies, fruita vermella, bolleria Vins negres 181 21.90 Vinosensis 349 in_stock\nhttps://vinosensis.comVins Vins negresBassus Finca Casilla Herrera Visit our google profile


21 de agost de 2018 (15:16 CET)\nL'Ajuntament de Llíria, a través de les regidories de Parcs i Jardins i la d'Obres, ha reformat recentment l'àrea infantil situada en el Barri del Pic. Els regidors dels dos departaments, Manolo Llavata i Francesc Fombuena, respectivament, han visitat la zona per a comprovar la nova cara que ofereix el lloc després de la inversió de més d'11.000 euros.\nEls treballs de renovació s'han dut a terme durant la setmana passada, temps en el qual els operaris han estat realitzant una posada al dia de la zona infantil de manera completa, des dels jocs fins al paviment de cautxú. La intervenció s'ha realitzat amb la finalitat de corregir la deterioració que presentaven les instal·lacions del lloc.\nAquest nou espai "s'ha mantingut configurat per a les mateixes edats d'ús originals", ha explicat l'edil Manolo Llavata. D'aquesta manera, el parc té ara "un total de cinc noves estructures de joc: dos molls individuals, un altre múltiple, un tobogan i un gronxador. Amb açò s'aconsegueix cobrir els diferents estímuls i desafiaments per als i les menors en un lloc amb unes vistes privilegiades", assenyala el regidor.


Oniomania - Viquipèdia, l'enciclopèdia lliure\naddicció conductual i trastorn lligat a la gestió dels diners\nLa compra genera en la persona addicta una satisfacció immediata, la qual omple la seva vida de sentit i amb la qual aconsegueix esborrar temporalment els problemes. Sovint, els objectes comprats són destruïts o amagats, ja que la persona afectada d'oniomania se sent avergonyida. Aquest sentiment de culpabilitat només es compensa amb una nova compra. La persona addicta a les compres es veu, així, atrapada en un cercle viciós. Les emocions negatives com la còlera i la tensió condueixen a comprar. La compra condueix a sensacions de pesar i depressions a curt termini, sensacions que sols se superen a través d'una altra compra.\nLa psicoteràpia és necessària per superar aquest trastorn, sense la qual la compra compulsiva pot persistir tota una vida, o bé, una temporada molt llarga, fins a provocar la ruïna financera de la persona afectada o del seu entorn més proper. Els motius associats a aquest problema són diversos: pors, depressions, buit emocional, autoestima baixa, etc. La compra és un intent de superació d'aquestes sensacions.\n↑ Gallimberti, Umberto. Diccionario de psicología, p. 764.\nObtingut de «https://ca.wikipedia.org/w/index.php?title=Oniomania&oldid=19417853»\nLa pàgina va ser modificada per darrera vegada el 2 gen 2018 a les 13:02.


L'empresa catalana es reuneix entorn dels premis d'EL PERIÓDICO - Diari de Girona\nL'empresa catalana es reuneix entorn dels premis d'EL PERIÓDICO\nJavier Moll considera imprescindible «el màxim respecte» i el «diàleg constant» a Catalunya\nredacció 04.02.2020 | 18:28\nJosep Ametller, director general i cofundador del grup Ametller Origen amb el seu germà Jordi, ha recollit aquest dilluns el premi que distingeix aquesta companyia com a Empresa de l'Any 2019 i que atorga el PERIÓDICO DE CATALUNYA i patrocina el Banc de Sabadell. Aquesta firma catalana ha sabut canalitzar la seva història cap al present i establir les bases del que serà el servei al consumidor del futur. L'experiència de la família Ametller com a agricultors, que es remunta a fa més de 100 anys, s'ha transformat en l'actualitat en un centenar de botigues i un creixement l'any passat del grup del 15%. Ametller gestiona 1.200 hectàrees de producció agrícola, un terç d'aquestes a Catalunya i ven el 40% de la collita a tercers.\nProp de 300 empresaris, directius i polítics han assistit a l'entrega dels premis amb els quals el grup Prensa Ibérica –propietària del Grup Zeta, del qual forma part EL PERIÓDICO– distingeix les millors estratègies corporatives de l'any. L'acte, realitzat a l'edifici de la Llotja de Mar de Barcelona, ha comptat amb la presència de la ministra d'Indústria, Comerç i Turisme, Reyes Maroto, el president del Parlament de Catalunya, Roger Torrent; el vicepresident i conseller d'Economia, Pere Aragonès, la consellera d'Empresa, Àngels Chacón, i el primer tinent d'alcalde de l'Ajuntament de Barcelona, Jaume Collboni.\nA més de l'Empresa de l'Any, els premis reconeixen, així mateix, les millors iniciatives empresarials en els àmbits de la digitalització (que ha recaigut en l'empresa eCooltra), innovació (Laboratori Echevarne), projecció internacional (Lucta), quiparació (Blanca Sorigué) i emprenedoria (Anaconda Biomed).\nLa gala ha sigut presidida pel president de Prensa Ibérica, Javier Moll, la vicepresidenta, Arantza Sarasola; el conseller delegat del grup, Aitor Moll, i el director general, Sergi Guillot, així com per la directora d'EL PERIÓDICO DE CATALUNYA, Anna Cristeto.\nL'orígen d'un grup innovador\nEn la seva intervenció, el director general d'Ametller Origen –a qui van entregar el premi, Javier Moll, Pere Aragonès i Josep Oliu, president del Sabadell–, va destacar els orígens d'una firma molt lligada a l'entorn, però disposada a innovar. «Segur que altres famílies i operadors poden inspirar-se en el nostre model que pot ser una de les sortides del sector primari», va posar de manifest Josep Ametller. «Hem pogut competir amb grans multinacionals en un mercat tan ferotge com el de la distribució», Ametller, així mateix, va destacar que «les marques han de connectar emocionalment amb la comunitat. Només les marques que tinguin un propòsit honest ho podran aconseguir, a travès d'una alimentació més sostenible i més neta», va dir.\nEl president del grup editor, Javier Moll, ha destacat en la seva intervenció que des de les pàgines d'EL PERIÓDICO «recolzarem més les empreses catalanes, vetllant per l'estabilitat política i econòmica que necessiten per a la seva activitat i reclamant l'impuls de les imprescindibles infraestructures», ha comentat amb referència al Corredor Mediterrani, a la connexió amb França amb trens d'alta velocitat i als ports de Barcelona i Tarragona.\nMoll ha subratllat que EL PERIÓDICO emprèn una nova era des de la seva incorporació al grup editorial Prensa Ibérica, que a Catalunya ja comptava amb capçaleres com el 'Diari de Girona' o 'Regió 7'. «Volem que sigui un gran diari que «defensi els interessos dels catalans». I va remarcar: «Un gran diari plural, que sap que Catalunya és una societat molt diversa i en la qual és imprescindible el màxim respecte, el diàleg constant i la fugida dels dogmatismes». En aquest sentit ha puntualitzat: «Tot això no només és necessari sinó vital per al present i el futur d'Espanya i Catalunya».\nEntendre el progrés econòmic\nPer la seva banda, la directora d'EL PERIÓDICO, Anna Cristeto, ha puntualitzat que «les iniciatives que avui reconeixem comparteixen amb EL PERIÓDICO una manera d'entendre el progrés econòmic, que, sens dubte, ha de revertir en les persones».\nHa recordat que aquest diari té «una aposta estratègica per la informació social i empresarial», cosa que es posa de manifest en la major rellevància que tindrà per als lectors del diari conèixer i entendre el dia a dia de les empreses grans i petites. També de les 'start-ups', dels emprenedors i el col·lectiu d'autònoms. «Tots sumem i el nostre compromís és seguir-vos per ser l'altaveu dels vostres èxits, però també de les vostres inquietuds davant dels canvis que es presentin», ha plantejat el president del grup.\nEntre els assistents va destacar la presència del president de Foment de Treball, Josep Sánchez Llibre, el de Ciments Molins, Joan Molins; les copresidentes d'Amat Inmobiliaris, Inmaculada i Joana Amat; la presidenta i CEO de Savills Aguirre Newman, Anna Gener; la presidenta del Port de Barcelona, Mercè Conesa; el president de Barcelona Tech City, Miquel Vicente, i el director general de Cobega, Alejandro Climent. Del sector financer hi han assistit, el director de Catalunya del BBVA, Xavier Linares, el director territorial de Catalunya del Santander, Luis Javier Herrero i la directora de banca corporativa del Banc Sabadell. Anna Ribalta, entre d'altres.\nEl Seat Tarraco rep el premi Cotxe de l'Any dels Lectors 2020 de Prensa Ibérica i «La Vanguardia».


joventut activa: XV Saló del Manga\nAquest cap de setmana, per tots/es els amants dels còmics i dibuixos japonesos, arriba la 15a edició del Saló del Manga que es durà a terme del 29 d'octubre a l'1 de novembre a la Farga de l'Hospitalet del Llobregat.\nEn el Saló del Manga hi podeu trobar diverses activitats com: taller de manga, taller j-fashion, sala de videojocs, mangateca, gimcanes, àrea nipon...; concursos, exposicions, convidats i un munt de coses més!\nL'entrada general és de 6 euros, però també pots obtenir un descompte en els següents casos:\nSi presentes el carnet jove o el TR3SC, l'entrada valdrà: 4 euros.\nEls visitants que vagin disfrassats el dia 30 d'octubre, tindran l'entrada gratuïta.\nSi voleu més informació, us adrecem al següent enllaç:\nSi ets un apassionat del Manga, no deixis passar aquesta oportunitat!\nPublicat per Regidoria de Joventut de l'Ajuntament de Malgrat de Mar a dimecres, d’octubre 27, 2010


Els alevins de Barça i Madrid marquen el ritme a Peralada - Diari de Girona\nEls alevins de Barça i Madrid marquen el ritme a Peralada\nEl Trofeu Vila de Peralada va donar el tret de sortida amb els principals favorits guanyant els seus partits\nEl 14è Torneig Vila de Peralada, que acull, des d'ahir i fins demà vuit equips alevins d'arreu del món, va donar el tret de sortida amb la disputa de les dues primeres jornades del campionat, on els principals favorits no van fallar i van superar els seus rivals abans de disputar, aquest matí, l'última jornada de la lligueta dels dos grups que formen el quadre de competició i jugar, a la tarda, els enfrontaments de semifinals.\nEl conjunt local, el Peralada, enquadrat en el grup B, va empatar a un gol davant l'equip californià De Anza Force i, a la tarda, va caure davant el Reial Madrid (9-1). El conjunt blanc va derrotar també el Cornellà per 4 a 1. Avui es disputaran els partits entre el Peralada i el Cornellà i el Reial Madrid contra el De Anza Force.\nPel que fa a l'altre equip gironí, el Llagostera, enquadrat al grup A, va perdre els dos partits que va disputar: davant l'Inter México (0-1) i el Vila-real (5-1). Un dels favorits per emportar-se el 14è Vila de Peralada és el Barça, que va guanyar el Vila-real (4-2) i l'Inter México (7-0). Els partits d'avui en aquest grup son Inter México contra el Vila-real i FC Barcelona contra el Llagostera, tancant la fase de grups.


Anita Matamoros i el seu nóvio, Dj Chazin, podrien haver trencat la seua relació\nTe quiero más que la trucha al trucho.\nUna publicación compartida de ANITA MATAMOROS (@_anitamatamoros) el 2 de Oct de 2017 a la(s) 1:23 PDT\nLa filla de Makoke i Kiko Matamoros podria estar passant pel seu primer desengany amorós. I és que tot sembla apuntar al fet que Anita Matamoros i Dj Chazin, amb qui mantenia una relació des de juny, ja no són parella.\nTal com ha descobert 'Outdoor', cap dels dos publica ja imatges junts en les xarxes socials: l'última fotografia que Anita va publicar al costat del Dj va ser el 2 d'octubre, mentre que la del productor té data del 20 de setembre.\nUn fet que ha fet saltar les alarmes entre els seguidors de tots dos, que es pregunten què serà de la seua relació. Durant tot l'estiu, tots dos han presumit d'amor a través de les xarxes, raó per la qual després de la seua sobtada absència podria estar la ruptura.\nUna publicación compartida de CHAZIN (@chazinofficial) el 20 de Sep de 2017 a la(s) 6:16 PDT


Coscollet: Records de Sant Miquel II\n(Article publicat el mes de juliol de 1992 a la revista Pirineu Actual, estúpidament aniquilada per un conegut personatge de la Seu).\nQuan arribàvem al peu de la costa jo davallava del cavall i mossèn Miquel hi muntava. Era l'únic dia que el venerable rector s'arremangava la sotana i deixava veure uns xafogosos pantalons de xeviot que duia lligats a uns mitjons de llana blanca, per mitjà d'una mena de lligacama de goma que a mi em feia pensar en un tros d'elàstic vell ben aprofitat.\nMés endavant vaig sentir comentar que el bon home anava tan abrigat per tal de fer penitència. Fos com fos, el cas és que els seus pantalons desmentien l'autenticitat de la dita que jo havia après al vetllador de casa: "és més curt que les calces d'un capellà".\nEl meu padrí, que ara em donava la mà, s'agafava amb l'altra a la cua del cavall i entre tots tres li posàvem a prova la força, la qual jo veia reflectida en l'harmoniosa tensió de les seves musculades i arrodonides anques.\nA pas viu pujàvem pel corriol i vèiem i sentíem estols bigarrats de gent, amb viseres i barrets, que amb alegre cridòria s'enfilaven per les tresqueres i viaranys que també acabaven portant a la carena de la serra.\nL'arribada al cim era una mena d'apoteosi natural. El sol, radiant, semblava suspès en un cel altíssim, blau i transparent com les irisacions de les boles de vidre que aleshores tot just descobríem. L'herbei de l'esplanada que toca a la capella presentava un verd viu de primavera que anava canviant de tonalitats a mesura que la vista s'allargava cap als pujols aixafats de la banda del solà. Més enllà, les muntanyes anavan agafant un matís blavís, encalitjat, que a l'horitzó es diluïa amb les darreres pinzellades de la volta celest.\nPerò no s'hi valia a badar. A la que te n'adonaves, ja sortia el mossèn, que havia canviat el capell d'ala rodona pel bonet de quatre becs reglamentari, i, amb un roquet blanc, magníficament brodat, però que al meu parer l'inflava un pèl de cintura cap amunt, es dirigia a la creu que domina la contrada.\nAllà, amb el cap lleugerament decantat, resava unes quantes oracions i, en acabat, pouava l'hisop al calderó i beneïa el terme contra tota mena de mals. Sobretot contra la secada i contra els mals esperits que, pel que sembla, antigament havien fet feror a la comarca.\nI a partir d'aquí era el no parar. Encara la gent no s'acorruava a recollir la brina de pa que donaven al recer de darrere la capella, que ja s'organitzaven jocs, balls de rotllana i altres gatzares.\nA l'hora de dinar, dotzenes de fumerols s'enlairaven difusos, al mateix temps que, ací i allà, començava a sentir-se l'ansiada i inconfusible flaire de les lloses calentes, untades amb all o amb cansalada, i que aviat servirien per a coure una carn deliciosa.\nI arribava el moment del dinar. Primer un cert silenci de gent que, asseguda com podia, bellugava les barres amb un braó i una constància admirables. A poc a poc els xerrics i el xivarri anaven en augment.\nLes cares esblaimades per l'esvaïment es mudaven en rostres xirois i enrojolats, feliços. Fins que arribava el moment d'inflexió i, qui més qui menys, ja ben tip, optava per alguna forma de migdiada.\nEra el moment que aprofitaven les priores -dues noies del poble que passaven entre els grups de l'aplec- per a repartir ramets d'alfàbrega i flors, a canvi d'algun que altre ralet.\nMentrestant, les margedes dels trossos i les ombres dels pins s'anaven omplint de jovent i de parelles que jugaven, cantaven, bevien, s'arrebolcaven i, en definitiva, s'encarregaven de recordar l'origen pagà de l'aplec.\nEls més pietosos aprofitaven aquelles hores per a fer una visita a la diminuta capella. Tot just passar la porta d'entrada, surava fresquívola una densa penombra que, al moment, esdevenia una fina boirina, suaument daurada per tènues flames de ciris i candeles, i, profundament impregnada d'una intensa i característica olor de cera cremada. Us ficàveu en un lloc sagrat: silenci i recolliment immediats.\nAl fons, sota unes massisses arcades de pedra, Sant Miquel, amb un lluent ausberg d'escates platejades al pit i una espasa a la mà, tenia el peu al coll al dimoni. Algunes dones, més aviat grans, amb prou feines movien els llavis i miraven el sant, una mica compungides. Era l'hora serena i tranquil·la de pregar: pels que se n'havien anat, pels malalts... Més endavant, jo mateix demanaria d'aprovar la Lengua española del batxillerat, que es veu que no m'entrava. I, val a dir, que sempre se'm concedia: però al setembre.\nI quan finalment baixava la costa altre cop, juntament amb la sensació d'un dia meravellós que s'escolava, em revenia a la memòria la tornada dels goigs:\nQui voldrà ser prosperat\nen la terra i en lo cel.\nPrenga per son advocat\na l'arcàngel sant Miquel.\nPublicat per Marcel Fité a 15:29


Parlem Telecom i Inveready, junt amb la Cambra, creen una acceleradora d’startups tecnològiques | Sala de Premsa | Cambra de Comerç de Barcelona\nParlem Telecom i Inveready, junt amb la Cambra, creen una acceleradora d’startups tecnològiques\nLa iniciativa, que s'adreça a emprenedors de Catalunya, Illes Balears i País Valencià, impulsarà startups vinculades al sector tecnològic que es trobin en fase “seed” i ofereixin solucions amb un model B2B.\nParlem Telecom i Inveready han decidit impulsar Parlem Ventures, un nou programa d’acceleració d’startups que s’adreça a emprenedors vinculats al sector de les noves tecnologies de Catalunya, Illes Balears i País Valencià. La iniciativa conjunta de l’operadora de telecomunicacions i de la gestora de Capital Risc, que compta també amb la participació de la Cambra de Comerç de Barcelona, la Fundació i2CAT, la Mobile World Capital Barcelona (MWCapital) i el Departament de la Vicepresidència i de Polítiques Digitals i Territori de la Generalitat de Catalunya, promourà empreses emergents en fase “llavor” (seed stage) i prioritzarà aquells projectes que ofereixin solucions tecnològiques innovadores amb un model B2B (business-to-business).\nParlem Ventures, que permet la participació de fins a 15 projectes en cadascuna de les seves convocatòries, ofereix als emprenedors sessions de formació (workshops) i de consultoria (mentoring) a càrrec d’experts de Parlem Telecom, Inveready, i2CAT, Cambra de Comerç de Barcelona, Mobile World Capital i Polítiques Digitals. Aquestes sessions individuals i grupals, que fomentaran el networking entre els participants, tractaran aspectes claus en el desenvolupament d’una startup, com l’accés a ajudes públiques, l’estructuració de rondes de finançament, l’elaboració de plans de negoci o les possibilitats d’internacionalització. A més, Mobile World Capital formarà els emprenedors en els usos de la tecnologia 5G (com l’edge computing o l’aplicació de la Internet de les Coses) i la Cambra de Barcelona efectuarà una radiografia del sector de les petites i mitjanes empreses, mentre que i2CAT ajudarà els emprenedors a plantejar les primeres versions de producte i enfortir les bases tecnològiques del projecte amb l’ecosistema digital d’innovació. Les sessions se celebraran en diversos espais de la Cambra i, molt particularment, al nou HUB cambraDigital de Barcelona, un entorn de més de 500 metres quadrats inaugurat recentment per incrementar la productivitat dels emprenedors i pimes a través del foment de la transformació digital.\nParlem Telecom és una operadora de telecomunicacions catalana nascuda el 2014 que ofereix serveis integrals de telecomunicacions, tant per a particulars com per a empreses, des de Catalunya i en català. Aposta per un tracte de proximitat amb el client amb una identitat pròpia. La companyia, presidida per Ernest Pérez-Mas, es troba en fase d’expansió i ha aparegut els dos últims anys entre les 200 empreses que més ràpid creixen d’Europa dins del top 1.000 anual del Financial Times.\nDes del mes de juny de 2021, Parlem Telecom cotitza a borsa dins del mercat BME Growth. Situada al districte 22@ de Barcelona, Parlem Telecom és una operadora d’avantguarda que desenvolupa projectes d’innovació, com Pilots 5G a l’àrea metropolitana o projectes d’intel·ligència artificial en català i alhora està molt implicada en l’impuls del sector TIC del país. La companyia ofereix múltiples solucions tecnològiques innovadores a mida de les necessitats de cada empresa a través de la línia de negoci Parlem Empreses i ha iniciat un pla d’obertura de botigues físiques a Catalunya. Parlem Telecom aspira a convertir-se en un gran grup de telecomunicacions, que fomenti la implantació d’operadors regionals de proximitat en altres territoris de parla catalana i d’Europa que s’adaptin a la identitat social i cultural de cada zona. En aquest sentit, acaba de néixer l’operadora Aproop, que ofereix serveis integrals de mòbil, internet i fix de proximitat al País Valencià.\nInveready és una de les gestores de Capital Risc líders a Espanya, que inverteix a través de diferents verticals especialistes (Tecnologies de la Informació, Ciències de la Vida, Venture Debt, Mercats Alternatius i Private Equity) en empreses amb un fort component tecnològic i innovador. Fundada el 2008, Inveready compta amb 160 empreses actives dins del seu portfoli, +50 desinversions exitoses i més de €600M d’actius sota gestió.\nAlgunes de les empreses de la seva cartera han estat adquirides per multinacionals com Intel, Symantec, IBM i Facebook, mentre que d’altres cotitzen en mercats alternatius com NASDAQ, BME Growth, AIM London i Euronext Growth. Amb seu a Sant Sebastià, Inveready compta amb oficines a Barcelona, Madrid i Sant Sebastià i ha sigut reconeguda en múltiples ocasions per ASCRI i Preqin pel retorn dels seus fons i les seves transaccions.\nÉs una iniciativa que impulsa el desenvolupament digital de la societat i ajuda a millorar la vida de les persones a nivell global. Amb suport públic i privat, MWCapital centra la seva activitat en quatre àrees: l’acceleració de la innovació a través de l’emprenedoria digital; la transformació de la indústria mitjançant la tecnologia digital; el creixement del talent digital entre noves generacions i professionals; i la reflexió sobre l’impacte de la tecnologia a la nostra societat.\nEls seus programes estan transformant positivament l’economia, l’educació i la societat. MWCapital acull MWC Barcelona i va fundar 4 Years From Now (4YFN), la plataforma de negocis per a la comunitat de startups present a tots els esdeveniments de MWC a tot el món.\nSobre HUB cambraDigital\nEl HUB cambraDigital és un espai divers, polivalent i tecnològic, que actua com un element de dinamització i d’integració de diferents línies d’actuació que la Cambra de Barcelona té en marxa. El nou espai promou que les pimes i les persones emprenedores incorporin les TIC, la innovació i la internacionalització en els seus plans de negoci, amb la finalitat que puguin afrontar amb més garantia els reptes presents i futurs de la transformació digital. El HUB es troba situat a les oficines centrals de la Cambra, a l’avinguda Diagonal, 452.\nLa Fundació i2CAT és un centre CERCA de recerca i innovació en tecnologies digitals avançades. Des de 2003, i2CAT impulsa la societat digital del futur a través del coneixement generat en el desenvolupament de projectes i activitats d’R+D+I en tecnologies com a 5G, IoT, VR i tecnologies immersives, ciberseguretat, blockchain, intel·ligència artificial, New Space i tecnologies per la societat digital. El centre col·labora amb empreses, administracions públiques, institucions acadèmiques i usuaris per tal d’aplicar aquest coneixement en la resolució de reptes socials i empresarials.\nSobre Polítiques Digitals\nEl Departament de la Vicepresidència i de Polítiques Digitals i Territori de la Generalitat de Catalunya implementa i coordina les polítiques governamentals relacionades amb les TIC, amb l’objectiu de fer de Catalunya una nació digital i apoderada amb un territori connectat i descarbonitzat, generadora d’igualtat d’oportunitats per a tota la ciutadania visqui on visqui, i amb la innovació com a motor de la nova economia digital.\nNP Parlem Ventures (1).pdf


Resum reunió bilateral sindicats concertada - Conseller d'Educació\nEls sindicats amb representació a la Mesa de Concertada (USO, STEI, FSIE, UGT i CCOO) havíem sol·licitat, des la unitat sindical, aquesta reunió de forma urgent per intentar desbloquejar la negociació de millores laborals i salarials amb la Conselleria d'Educació.\nPer part de la Conselleria d'Educació hi han assistit el Conseller, Martí March, el Director General d'Ordenació, Planificació i Centres, Antoni Morante i la Cap del Departament de Concertada, Cristina Bruguera.\nEl Conseller March ha manifestat que és conscient de que no s'ha complit en la seva totalitat amb l'Acord de 2016 i és per això que la seva Conselleria ja ha començat a negociar amb la Direcció General de Pressuposts una sèrie de partides econòmiques que s'inclouran dins dels Pressuposts de 2023 per avançar en el compliment d'aquest acord, ara en suspensió per motius econòmics.\nSegons el Conseller, aquestes quanties econòmiques destinades a la millora salarial dels docents en pagament delegat seran independents de l'actualització dels mòduls econòmics de despeses de funcionament dels centres concertats (incrementats en aquest 2022 en un 3%), de l'increment salarial que s'aprovi per Pressuposts Generals per a 2023 i de l'abonament dels endarreriments derivats de la congelació salarial de 2020 (previst per a gener de 2023).\nDins del 2023 el Conseller vol deixar tancats alguns punts pendents de l'Acord 2016 i continuar amb l'actualització dels mòduls econòmics de despeses de funcionament dels centres concertats.\nEls seus objectius a curt termini se centraran en el següent:\n- Completar la implantació de l'orientador IP als centres concertats que encara no disposen d'aquesta figura.\n- Estendre la reducció de 24 a 23 hores lectives a secundària per als professors amb jornada parcial.\n- Abonar el darrer tram acordat per a l'equiparació salarial sense antiguitat.\n- Avançar amb la negociació per a l'abonament de nous sexennis i la paga extraordinària de 25 anys.\nEls diferents portaveus de les organitzacions sindicals hem sol·licitat al Conseller obrir negociacions el més aviat possible per a avançar amb els següents punts:\n- Acabar de complir amb l'acord de 2016 i fermar un calendari d'abonament de nous sexennis i de la paga extraordinària de 25 anys.\n- Lligar l'augment dels mòduls econòmics de despeses de funcionament a un increment del CRIB del PAS i altre personal complementari.\n- Obrir negociacions, juntament amb les organitzacions patronals, per arribar a un acord de recol·locació dels docents en pagament delegat que perdin al seu lloc de feina o vegin disminuïda la seva jornada laboral.\nEl Conseller s'ha compromès a convocar una nova reunió bilateral dins del mes de juliol a la qual ja s'informarà als sindicats de la previsió de quanties pressupostàries per a desbloquejar l'actual situació de suspensió de millores salarials.\nEl dia 15 de juny, varem rebre la sentència de l'Audiència Nacional davant la denúncia que presenta FSIE amb la resta de sindicats per l'incompliment del Conveni Col·lectiu d'Educació Infantil.\nLa sentència obliga les patronals a aplicar la Disposició Final 5a i la Disposició Transitòria 9a, que suposen incrementar en un 5,5% les taules salarials generals i les d'obra social des de l'1 de setembre de 2021.\nL'Audiència Nacional considera que la literalitat de les disposicions és clara, que els actes de totes les organitzacions evidencien que la intenció ha estat mantenir l'increment salarial vinculat a l'IPC.\nLa situació excepcional no esperada (elevats índexs d'IPC) diferent de la qual existia quan es va pactar, no pot servir per a exonerar totalment o parcialment a les empreses de la seva obligació.\nLa sentència no és ferma puix que pot recórrer-se en cassació al Tribunal Suprem. Tan aviat com coneguem la fermesa de la sentència us continuarem informant.\nFSIE continuarà defensant els drets i els interessos de totes les treballadores dels centres assistencials i d'educació infantil.\nS'ha celebrat la mesa Negociadora de l'XI Conveni d'Ensenyament Privat. L'objecte de la mateixa és establir un marc regulador per al contracte fix discontinu en l'àmbit del conveni i el control de registre horari. Totes dues qüestions han estat negociades prenent com a referència el ja regulat en el Conveni de Concertada.\nFSIE juntament amb la resta de les organitzacions sindicals i patronals hem arribat a un acord sobre tots dos temes. La més rellevant és que es dota al Conveni d'una regulació del control i registre horari i per un altre, s'aclareix la impossibilitat de l'ús del fix discontinu per al personal docent d'assignatures curriculars la utilització de les quals s'estava generalitzant en els centres.\nAltres qüestions recollides per al contracte fix discontinu:\nÚs per a treballs de naturalesa estacional o vinculats a activitats productives de temporada, o per al desenvolupament d'aquells que no tinguin aquesta naturalesa però que, sent de prestació intermitent, tinguin períodes d'execució certs, determinats o indeterminats.\nEs podrà utilitzar aquesta modalitat tant a temps complet com a temps parcial.\nEs limita l'ús d'aquesta modalitat, no sols al compliment de l'objecte d'aquest contracte, sinó també a aquelles activitats que tingui almenys un termini d'interrupció de 2 mesos.\nL'empresa mantindrà l'alta efectiva durant Nadal i Setmana Santa, si l'activitat continua després de la finalització d'aquests períodes.\nEl contracte es formalitzarà per escrit i haurà de reflectir la durada del període d'activitat la jornada i la seva distribució horària.\nLa crida a l'activitat serà amb un preavís de 7 dies i l'ordre del mateix per mutu acord entre l'empresa i els representants legals dels treballadors i en defecte d'això per l'antiguitat en el lloc de treball.\nEn relació amb el control de registre de jornada es recull com a elements més significatius:\nL'obligació empresarial a l'inici de curs escolar, prèvia consulta a la representació legal dels treballadors, d'establir el quadre horari (hores lectives i complementàries) de cada treballador.\nEl registre del personal docent que inclou tant la jornada lectiva com complementària.\nAmb caràcter general la presència en el centre de treball fora de les hores no es considerarà temps de treball.\nDurant el temps de l'esbarjo s'estarà a la disposició de l'empresari per a efectuar la vigilància dels alumnes, o qualsevol altra activitat que li sigui encomanada. En cas que l'empresa autoritzi, prèvia petició de la persona treballadora, la sortida fora del centre de treball, aquest temps no serà considerat com a jornada de treball.\nEls temps lliures entre classes s'estarà a la disposició de l'empresari. No obstant això, l'empresa podrà acordar amb el treballador l'absència del centre de treball, en cada ocasió o amb la temporalitat màxima d'un curs, i en aquest cas no serà considerat com a temps de treball.\nLa formació organitzada per l'empresa o aquelles propostes pel treballador i autoritzades per l'empresari serà considerat com a temps de treball efectiu.\nEn el cas d'activitats fora del centre d'un dia de durada que coincideixi amb l'horari d'entrada i sortida en el centre, es comptabilitzarà com a jornada (lectiva i complementària) la que tingués aquest dia en el centre educatiu, si fos es comptabilitzarà a aquest efecte les hores emprades en la sortida, havent de complir la resta de la jornada que tingués.\nSi la sortida implica que la persona treballadora realitza una jornada superior a la que tingués aquest dia, es comptabilitzaran a més com a hores complementàries les realitzades per sobre de la jornada que tingués aquest dia.\nLlibertat de format havent de complir la normativa vigent en matèria de protecció de dades i per al cas que sigui paper s'haurà de fer una fulla per treballador.\nLes gestions fora del centre educatiu, es portarà un control horari en document separat, quedant reflectit el temps emprat.


Barcelona s'omple d'erotisme amb EroStreet Festival - erotic.cat\nTan sols compta amb dues edicions anteriors, però EroStreet Fetival ja és un esdeveniment imprescindible per als amants de l’erotisme i la sexualitat. El festival serà el 12 i 13 de maig al MEAM (Museu Europeu d’Art Modern). Dos dies que seran intensos, amb nombroses actuacions i activitats que no et deixaran indiferent. Resumint, te vaig a donar tres raons per les quals assistir:\nArt: Amb el títol “L’erotisme després de la cortina de l’art figuratiu” el festival acull una exposició col·lectiva d’art de nombrosos artistes que val la pena descobrir. Cal no oblidar que al cap ia la fi ens trobem en un museu.\nTallers: Tenint en compte que els organitzadors són Sex Academy Barcelona, no podia faltar la part educativa. Temes tan interessants com: Masturbació femenina, sexe anal, BDSM, sexualitat conscient, punt G i Squirting.\nDebats: Nombroses taules rodones on poder debatre amb experts sobre temes que sovint són tabú, com ara la prostitució o el poliamor. Serà molt interessant veure l’opinió dels assistents i els sexbloggers presents.\nHi ha molt més que hauràs de descobrir en persona, per això, l’equip de erotic.cat no ens ho perdrem, I tu?\n3 maig, 2018 - Ekaitz


LA BARRETA DE XOCOLATA – Diari de Castellar del Vallès\nby DCV · Published 17/10/2018 · Updated 17/10/2018\nEn sortir de casa la vaig trobar esperant-me a la vorera. Els seus ulls oblics indicaven l’enveja que la devorava. Tal vegada, com la fam que devora els sentiments. Mirava la meva boca i la meva mà. Per què aquesta mirada tan fixa, vaig preguntar-me. Aleshores, babau de mi, vaig caure en la raó del seu mirar.\nLa meva mare m’havia donat, per fer callar la meva xerrameca irrespectuosa i rondinaire, una barreta de xocolata.\nImpacient vaig obrir-la i quan baixava per l’escala ja havia començat a llepar-la. Marronosos regalims de xocolata queien de la meva boca.\nAleshores vaig sentir compassió de la seva fam de xocolata, i remordiment per la meva joiosa ostentació. Sense paraules, la veritat és que se m’havia fet un nus al coll. No sabia ben bé, si era per sentimentalisme de la pena que transmetien el seus ulls oblics o perquè la xocolata m’ennuegava i impedia que em sortissin les paraules.\nVaig estirar el braç i la meva mà li va entregar el meu tresor.\nCamí de l’escola ens passàvem la barreta de xocolata l’un a l’altre. La gent quan ens veia creia que érem germans, malgrat la diferència de raça. Els regalims de xocolata emmascaraven les nostres cares.\nLes nostres fisonomies, una xinesa i l’altra europea, anys després centraven una foto.\nQuan comença una coneixença, mai se sap el seu final. Tot va començar per una barreta de xocolata.\nby anna44 · Published 20/06/2018\nGoigs a llaor de l’ ’’ENDEMÀ”, únic i sense data de caducitat, iniciat després del terrabastall de la matinada de Pasqua.\nby DCV · Published 15/10/2018 · Last modified 06/01/2019\nNext story DE LA CAPELLA DE LA SANT I MARC I SANTA BÀRBARA A LA DE SANT PAU DE MANRESA. EL BAGES. CATALUNYA\nPrevious story IMAGINO QUE AIXÒ NO ÉS CAP NOVETAT, O SI ?.